Markaziy Osiyoda regional transport va xizmatlarni yaxshilash kerak
O’zbekiston va qo’shni Afg’oniston yoki Tojikiston orasida doimiy havo qatnovi yo’lga qo’yilmagan.
Osiyo Taraqqiyot Banki Markaziy Osiyo, jumladan O’zbekistonga transport, savdo va energetika sohasida madad ko'rsatadi. Buning uchun maxsus dastur ta’sis etilgan. 10 yil avval ishga tushgan va deya nomlangan loyiha Qirg’iziston, Qozog’iston, Tojikiston, Turkmaniston, Afg’oniston, Xitoy, Mo’g’uliston, Pokiston va Ozarbayjonni ham o'z ichiga oladi. Dasturga mana shu davlatlar hamda , , , va hissa qo’shib keladi. Maqsad - havo va temir yo’l xodimlari malakasini oshirish, chegara va bojxonada sansalorlikni tugatish, energiya ta’minotini yaxshilash, yo’llar qurish, yangi ish o’rinlari yaratish. O'zbekiston, uning aytishicha, mintaqada muhim, markaziy rol o'ynaydi. "Bizning vazifamiz – o’rtada ko’prik rolini o’tash”, - deydi Osiyo Taraqqiyot Banki vakili. Biroq O’zbekiston Tojikiston bilan chegarani yopib qo'ygan. Qo’shni bu davlatga ham, Afg’onistonga ham Toshkentdan samolyot qatnamaydi. Ekspertlar fikricha, bu – ikki davlat o’zaro hal qilishi kerak bo’lgan siyosiy masala. Tomonlar murosaga kelsa, Osiyo Taraqqiyot Banki mablag’ va maslahat bilan yordam berishi mumkin. AQSh Markaziy Qo’mondonligida maslahatchi Leyf Rozenberger (Reif Rosenberger) so’zlariga ko’ra, Amerika O’zbekiston havo hududidan foydalanish haqida muzokara olib bormoqda. “Yaqin kunlarda natija aniq bo’ladi”, - deydi u. Robert Shoelxammer region salohiyati, rivojlanayotgan davlatlarga xos imkoniyatlarni eslatadi. Vashingtondagi Brukings Instituti olimi Yoxannes Linn (Johannes Linn) mintaqada, jumladan O’zbekistonda transport bobida qilingan ishlarga tahsin aytadi. Lekin, deydi u, Osiyo Taraqqiyot Banki yuritayotgan loyiha savdo va energetika bobida sust. “To’g’onlar qurish masalasi hali ham yechimini kutmoqda. Loyihaga a’zo davlatlar O’zbekiston va Tojikiston orasida chegara yopiq. Chegara yopiq bo’lsa, ajoyibu g’aroyib yo’llar qurishdan nima naf”? - deya so'raydi olim. Nasiba Tohir "Amerika Ovozi" O'zbek xizmatida 2006-yildan beri ishlab keladi. Boshlovchi, prodyuser, muharrir, teleoperator.